Omistajanvaihdostreffit - Match Making yritysten ostajille ja myyjille
2025-10-22 14:30 - 16:30 UTC | Hotel Vallonia, kokoustilat, 3. krs, Keskustie 3, 65610,Mustasaari
Tule match making -tapahtumaan tapaamaan muita, jotka haluavat myydä tai ostaa yrityksen. Haluamme siis tarjota yrityksen myyntiä tai ostoa suunnitteleville tämän matalan kynnyksen tapahtuman ja mahdollisuuden kohdata toisensa ja aloittaa kaupankäyntineuvottelut.
Tapahtuma toteutetaan Speed date -tyyppisesti, jolloin yritykset kiertävät pöydästä toiseen, ja kontakteja syntyy nopeasti useiden yritysten kanssa.
Yrityksen omistajanvaihdos on vaativa prosessi, joka vie aikaa ja jossa tarvitaan usein myös asiantuntija-apua esimerkiksi yrityksen arvomääritykseen ja sopimusasioihin. Siksi tilaisuudessa on mukana myös kattava joukko omistajanvaihdosten asiantuntijoita. Olemme teidän apunanne!
Käytä tilaisuus hyväksesi ja esittele myytävänä olevaa yritystäsi tai kerro, minkälaisen yrityksen olet kiinnostunut ostamaan. Katso siis välilehti Ohjeet osallistujille.
klo 17.30 Kahvi ja pientä suolaista, verkostoitumista
klo 18.00 Tervetulosanat sekä ohjeet tapahtumaan
klo 18.10–19.30 MatchMaking
Tapahtuman luonteeseen kuuluu luottamuksellisuus. Siksi jokainen osallistuja allekirjoittaa tapahtumaan saapuessaan salassapitosopimuksen. Vaikka tapahtuma onkin luottamuksellinen, kannustamme osallistujia jatkossa kuitenkin julkiseen kaupankäyntiin esimerkiksi netin kauppapaikkoja hyödyntäen, mikäli se vain tuntuu luontevalta toimintatavalta juuri teille.
Tapahtuma on maksuton ja sinne ovat tervetulleita kaikki yrittäjät ja yrittäjäksi aikovat ympäri Pohjanmaata. Tervetuloa!
Ostrobothnian Business Transfers -projekti: Concordia, VASEK, Dynamo Närpes, Business Kristinestad
